Președintele CJ, Pataki Csaba spune că, din cauza acestor automărfare staționate în zona tarlalelor de căpșuni, fermierii nu își vor putea vinde producția
Producătorii de căpșuni din județul Satu Mare sunt puși într-un real pericol de coada de automărfare de la Vama Halmeu. Tir-urile sunt nevoite să staționeze exact în zonele cu tarlalele de căpșuni și din acest motiv vânzarea producției de căpșune ar putea fi foarte afectată. Atenția asupra acestui lucru a fost trasă chiar de președintele Consiliului Județean, Pataki Csaba, într-un interviu acordat emisiunii "Actualitatea Sătmăreană" de la Nord Vest TV, emisiune realizată de Florin Mureșan.
Cozile interminabile, datorate chiar…ucrainenilor
Președintele Consiliului Județean, Pataki Csaba, este de părere că aceste cozi de automărfare cu numere de Ucraina se datorează chiar ucrainenilor. Aceștia au o capacitate redusă de control.
"Ucrainenii au avut posibilitatea de a accesa fonduri europene în cadrul unui parteneriat România-Ucraina pentru a-și dezvolta punctul de frontieră din zona Halmeu, dar ei nu au mișcat un deget în acest sens. Ei au o capacitate redusă de primi camioane.
Ucraina are cea mai lungă graniță cu Polonia, unde polonezii au blocat în totalitate transportul cu aceste camioane, fiind deranjați de firmele ucrainene de transport care fac, practic, o concurență neloială firmelor de transport din Polonia.
Ungaria are cinci puncte de trecere spre Ucraina, acolo se așteaptă o săptămână. Ei vin la noi că aici rândul este mai scurt decât în Ungaria.
Din păcate, infrastructura nu poate fi construită pentru momente de criză că altfel ar trebui să avem cel puțin 20 de artere de ieșire pentru camioane cu mii de angajați de o parte și de alta a graniței.
Sunt probleme cu asigurarea confortului minim. Dar când se întinde șirul de camioane pe o distanță de 30-40 de km, nu se poate face mare lucru", a declarat Pataki Csaba.
Pataki: Mă îngrozesc că vine, încet-încet, sezonul căpșunilor
Președintele Consiliului Județean s-a arătat îngoizit de ceea ce s-ar putea întâmpla în sezonul căpșunilor, care nu este foarte departe, iar situația nu este nici pe departe rezolvată.
"Mă îngrozesc că vine, încet-încet, sezonul căpșunilor. Acolo sunt producători de căpșuni care dacă nu o sa aibă acces la terenuri din cauza acestor camioane nu știu cum o să se descurce.
Știm foarte bine că acolo se vindeau căpșunii direct de pe tarla în mașinile de frig. Acum, dacă acele mașini nu vor putea ajunge pe aceste tarlale de căpșuni din cauza tirurilor ucrainene. nu știu cum se vor face aceste vânzări.
Acolo sunt familii care din asta trăiesc. Din acest sezon al căpșunilor. Pur și simplu nu vor reuși să vândă căpșunii din cauza acestor camioane.
Eu sper să se rezolve până atunci. Dar mingea este în partea ucrainenilor.
Poliția de frontiera încearcă să distribuie astfel aceste camioane astfel încât să nu aglomereze foarte mult arterele de circulație. Sa ajuns și pe drumul județean către Turț până aproape de Băbești. Dar și aici sunt foarte multe terenuri cu căpșuni", a mai spus Pataki Csaba.
Pataki: Se simte războiul și la noi
Președintele Consiliului Județean spune că se simte și la noi războiul, dar unul economic. Și că, din acest motiv, s-ar putea ca nu peste mult timp să avem o coadă de automărfare de la Halmeu până la Petea.
"Din păcate, asta e. Se resimte războiul și la noi. Dar la noi se simte și mai mult războiul economic din cauza unor neînțelegeri între unele țări și Ucraina.
Ar trebui să sesizăm Guvernul României să ne ajute pentru că aceste camioane ajung și pe drumurile județene care nu sunt proiectate pentru astfel de trafic.
Trebuie să fim atenți cu cei afla în tranzit, dar noi trebuie să avem grijă în primul rând de sătmăreni, care sunt aici.
Eu mă tem că dacă nu se deblochează situația internațională, vom avea o coadă de camioane de la Halmeu până la Petea, iar sirul de camioane continuă pe teritoriul Ungariei.
Ucrainenii au o capacitate de 200 de camioane pe zi. Eu cred că timpul de așteptare de două zile este ultra optimist~, a mai spus Pataki.
Miercuri, timpul de așteptare pentru camioane la Vama Halmeu era de 3.600 de minute, dar în realitate acesta este mult mai mare.